PLAT ทะยานแรง 5% นิวไฮรอบ 6 เดือน ขานรับ “จีน” เปิดประเทศ
PLAT ทะยานแรง 5% ราคาแตะ 3.56 บ. นิวไฮรอบ 6 เดือน โบรกชี้ได้ประโยชน์ “จีน” เปิดประเทศเร็วกว่าที่ตลาดคาด
PLAT ทะยานแรง 5% ราคาแตะ 3.56 บ. นิวไฮรอบ 6 เดือน โบรกชี้ได้ประโยชน์ “จีน” เปิดประเทศ
27 ธ.ค. 2565

ผู้สื่อข่าวรายงานว่า วันนี้ (27 ธ.ค.65) ราคาหุ้นบริษัท เดอะ แพลทินัม กรุ๊ป จำกัด (มหาชน) หรือ PLAT ล่าสุด ณ เวลา 10:14 น. อยู่ที่ระดับ 3.56 บาท บวก 0.18 บาท หรือ 5.33% สูงสุดที่ระดับ 3.64 บาท ต่ำสุดที่ระดับ 3.44 บาท ด้วยมูลค่าซื้อขาย 13.04 ล้านบาท โดยราคาหุ้น PLAT ปรับตัวขึ้นสูงสุดในรอบ 6 เดือน นับตั้งแต่ราคาหุ้นอยู่ที่ระดับ 3.56 บาท เมื่อวันที่ 28 มิ.ย.65
ทั้งนี้บล.ฟินันเซีย ไซรัส ระบุในบทวิเคราะห์ว่า จากกรณีจีนยกเลิกกักตัวเริ่ม 8 ม.ค. 23 สำหรับผู้เดินทางเข้าประเทศจากเดิมที่ต้องกักตัว 5 วันและสังเกตอาการที่บ้านอีก 3 วัน แต่ยังต้องใช้ผลตรวจจากประเทศต้นทางก่อนภายใน 48 ชั่วโมงนั้น ถือว่าจีนผ่อนคลายมาตรการเร็วกว่าที่ตลาดคาด ส่วนการเดินทางออกนอกประเทศ คาดว่าจะทยอยผ่อนคลายเป็นลำดับในระยะถัดไป  หุ้นที่ได้ประโยชน์จากจีนเปิดประเทศ ได้แก่ AAV, AU, EKH, SPA, M, NOBLE, CPN, CPALL, SISB, TKN, BEAUTY, KAMART และ PLAT